**RÁMCOVÁ DOHODA O POSKYTOVANÍ SLUŽBY**

**výkon cyklických a mimoriadnych odpočtov spotreby zemného plynu**

**„VÝCHOD“**

uzavretá podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

medzi:

|  |  |
| --- | --- |
| **1. Objednávateľ** | **SPP – distribúcia , a.s.** |
| Sídlo | Mlynské nivy 44/b, 825 11 Bratislava |
| Zapísaná v | Obchodnom registri Okresného súdu Bratislava I,  Oddiel: Sa, Vložka číslo: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Objednávateľ“) | |

|  |  |
| --- | --- |
| **2. Poskytovateľ** |  |
| Sídlo |  |
| Zapísaná v |  |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu |  |
| SWIFT (BIC) |  |
| IBAN |  |
| Zastúpená |  |
| (ďalej len „Poskytovateľ“) | |

(ďalej spolu tiež „zmluvné strany” alebo osobitne „zmluvná strana”)

**ČASŤ I. – ZÁKLADNÉ USTANOVENIA**

Úvodné ustanovenia

* 1. Účelom, za ktorým Objednávateľ a Poskytovateľ uzatvára túto Zmluvu je záujem Objednávateľa na riadnom a včasnom vykonávaní odpočtu spotreby zemného plynu z obchodných meradiel spotreby zemného plynu na odberných miestach za podmienok podľa tejto Zmluvy. Riadne a včasné poskytovanie plnenia podľa tejto Zmluvy Poskytovateľom Objednávateľovi má pre činnosť Objednávateľa strategický význam.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Objednávateľom pod názvom [●] a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie na predmet zákazky: Cyklické a mimoriadne odpočty meradiel spotreby zemného plynu“).
  3. Pre vylúčenie pochybností sa, najmä avšak nielen v súvislosti s pojmami používanými v Prílohe č. 1 tejto Zmluvy (VOP Objednávateľa), uvádza, že táto Zmluva je Rámcovou zmluvou.
  4. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  5. Text tejto Zmluvy sa delí na 4 časti a to:
     1. ČASŤ I. – ZÁKLADNÉ USTANOVENIA, ktorá upravuje účel Zmluvy, predmet Zmluvy, definície pojmov a základné prvky zmluvného vzťahu (Zmluvy),
     2. ČASŤ II. – CYKLICKÉ ODPOČTY, ktorá upravuje práva a povinnosti  zmluvných strán pri poskytovaní časti Služby týkajúcej sa Cyklických odpočtov,
     3. ČASŤ III. – MIMORIADNE ODPOČTY, ktorá upravuje práva a povinnosti zmluvných strán pri poskytovaní časti Služby týkajúcej sa Mimoriadnych odpočtov,
     4. ČASŤ IV. – SPOLOČNÉ USTANOVENIA, ktorá upravuje práva a povinnosti zmluvných strán spoločné pre časť Služby týkajúcu sa Cyklických odpočtov a pre časť Služby týkajúcu sa Mimoriadnych odpočtov.
  6. Predmetom tejto Zmluvy je poskytovanie Služby Poskytovateľom Objednávateľovi, a to:
     1. záväzok Poskytovateľa vykonávať pre Objednávateľa Cyklické odpočty spotreby zemného plynu z Meradiel za podmienok uvedených v tejto Zmluve (časť Služby týkajúca sa Cyklických odpočtov) a na základe Pokynov Objednávateľa,
     2. záväzok Poskytovateľa vykonávať pre Objednávateľa Mimoriadne odpočty spotreby zemného plynu z Meradiel za podmienok uvedených v tejto Zmluve (časť Služby týkajúca sa Mimoriadnych odpočtov) a na základe Pokynov Objednávateľa.
  7. Poskytovateľ je povinný vykonávať činnosti, ktoré sú predmetom tejto Zmluvy, vo vlastnom mene a na svoju zodpovednosť. Objednávateľ sa zaväzuje riadne poskytnuté plnenie prevziať a zaplatiť Poskytovateľovi Cenu Služby podľa tejto Zmluvy.
  8. Poskytovateľ sa zaväzuje Službu poskytovať na území Slovenskej republiky, a to v nasledujúcich krajoch v zmysle zákona č. 221/1996 Z.z. o územnom a správnom usporiadaní Slovenskej republiky v znení neskorších predpisov: Prešovský kraj a Košický kraj.
  9. Poskytovateľ vyhlasuje, že:
     1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Poskytovateľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú,
     2. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy,
     3. spĺňa všetky požiadavky kladené Právnymi predpismi na výkon činností podľa tejto Zmluvy.
  10. Poskytovateľ je povinný Objednávateľovi kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Poskytovateľ je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii, ktorá súvisí so Zmluvou. V zmysle tejto Zmluvy:

**Cyklický odpočet** znamená súhrn Odpočtov celej množiny Odberných miest zaradených Objednávateľom do jednotlivého odpočtového cyklu.

**Mimoriadny odpočet** znamená súhrn Odpočtov celej množiny kategorizovaných Odberných miest určených Objednávateľom.

**Meradlo** znamená určené meradlo, ktoré slúži na určenie množstva odobratého zemného plynu pre účely obchodného styku.

**Nesprávny odpočet** znamená nesprávne odčítaná alebo zaznamenaná hodnota počítadla Meradla pre jednotlivé Odberné miesto, t.j. hodnota, ktorá je v rozpore s objektívnym skutočným stavom počítadla Meradla v čase vykonania Odpočtu, pričom odchýlka od skutočného stavu bola spôsobená najmä, ale nie výlučne, porušením jednej alebo viacerých povinností Poskytovateľa, dohodnutých touto Zmluvou vrátane jej príloh bez ohľadu na úmysel Odpočtára, ktorý Odpočet v mene Poskytovateľa na základe tejto Zmluvy vykonával. Za nesprávny Odpočet je považovaný aj Odpočet s chýbajúcim alebo nesprávne uvedeným dátumom vykonania Odpočtu t.j. dátumom odlišným od skutočného dátumu vykonania Odpočtu.

**Neoprávnený odber plynu (skrátene aj „NO“)** znamená odber plynu definovaný v ust. § 82 písm. b), c), d) zákona č. 251/2012 Z.z. o energetike a zmene a doplnení niektorých zákonov v platnom znení, t.j. odber plynu na odberných miestach, kde nie je distribuovaný plyn meraný (bez meradla), alebo je meraný Meradlom, ktoré v dôsledku neoprávneného zásahu odberateľa nezaznamenáva alebo nesprávne zaznamenáva odber plynu, alebo je meraný meradlom, na ktorom bolo porušené zabezpečenie proti neoprávnenej manipulácii alebo je meraný meradlom, ktoré nebolo namontované prevádzkovateľom distribučnej siete.

**Odpočet** znamená odčítanie stavu počítadla jedného Meradla.

**Odpočtár** znamená osoba poverená Poskytovateľom na výkon Odpočtu.

**Odberateľ** znamená odberateľ zemného plynu podľa zákona č. 251/2012 Z.z. o energetike a o zmene a doplnení niektorých zákonov v platnom znení.

**Odberné miesto** znamenámiesto osadené Meradlom (prípadne viacerými Meradlami).

**Odpočtová jednotka** znamená Objednávateľom určený súbor Odberných miest určených na vykonanie Odpočtu, spravidla priradený k určitému územnému celku.

**PDA** znamená zariadenie - ručný terminál Poskytovateľa určený na zber údajov pri Odpočte Odpočtármi.

**Preberací protokol** znamená dokument, na ktorom zmluvné strany potvrdzujú vykonanie Služby, pre účely tejto Zmluvy najmä „Protokol o výsledku cyklu Cyklického odpočtu“ alebo „Protokol o výsledku Mimoriadneho odpočtu“.

**Služba** znamená súhrn činností Poskytovateľa, vykonávaných na základe Zmluvy.

**Úložisko** znamená elektronické úložisko dát Objednávateľa, prostredníctvom ktorého prebieha výmena dát medzi zmluvnými stranami pri plnení tejto Zmluvy.

**Úspešnosť odpočtov** znamená percento dodaných fyzicky odčítaných Vierohodných odpočtov z celkového množstva Objednávateľom zadaných požiadaviek v rámci jednotlivého Cyklického odpočtu alebo jednotlivého Mimoriadneho odpočtu.

**Vierohodný odpočet** znamená fyzický Odpočet stavu počítadla Meradla dodaný Poskytovateľom na Úložisko, spĺňajúci hranice verifikácie Odpočtov podľa Prílohy č. 2 tejto Zmluvy.

**VOP Objednávateľa** znamenajú Všeobecné obchodné podmienky na vykonanie Diela/Prác/Služby Objednávateľa ktoré sú Prílohou č. 1 tejto Zmluvy.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**ČASŤ II. – CYKLICKÉ ODPOČTY**

**Základné ustanovenia**

* 1. Vykonávanie činnosti Cyklického odpočtu Poskytovateľom pozostáva najmä z/zo:
     1. prevzatia príkazov na Odpočet (databázy Odpočtových jednotiek) podľa Odpočtových jednotiek z Úložiska v zmysle Prílohy č. 2 tejto Zmluvy;
     2. organizačnej prípravy vykonania Odpočtov, vrátane prípravy elektronických odpočtových zostáv a ich následnej distribúcie do PDA;
     3. oznámenie termínu Odpočtov Odberateľom podľa dostupnosti Meradiel v kategórii domácnosť;
     4. fyzického odčítania stavov počítadiel Meradiel pre každé Objednávateľom určené Meradlo pomocou PDA v zmysle špecifikácie podľa Prílohy č. 2 tejto Zmluvy, vrátane zápisu skutočného dátumu Odpočtu, a to na Meradlách nainštalovaných u Odberateľov podľa adries Odberných miest;
     5. kontroly stavu Meradla, so zameraním na neporušenosť Meradla, najmä či nie je Meradlo poškodené, nie sú porušené alebo odstránené zabezpečovacie a/alebo overovacie značky a/alebo zabezpečovacie značky montážnika , či nedochádza k odberu plynu bez alebo mimo Meradla (cez tzv. krátky spoj alebo obtok Meradla) a či neboli vykonané iné zásahy;
     6. zápisu každého Odpočtu do PDA;
     7. zhotovenia fotografických snímok stavu počítadla Meradla pri Odpočte;
     8. zhotovenia fotografických snímok akéhokoľvek poškodenia Meradla, resp. jeho zabezpečovacích a overovacích značiek alebo akéhokoľvek krátkeho spoja, obtoku alebo iného zásahu do Meradla;
     9. spracovania odčítaných stavov počítadiel Meradiel, poznámok z Odpočtu a zistených nezrovnalostí medzi údajmi dodanými Objednávateľom a skutočnosťou zistenou na Odbernom mieste Odpočtárom do požadovanej exportnej formy podľa Prílohy č. 3 tejto Zmluvy;
     10. internej kontroly vykonaných Odpočtov, ktorá bude pozostávať z/zo:
         1. kontroly naplnenia dát Odpočtov k Odbernému miestu,
         2. správneho priradenia stavu počítadla k Meradlu,
         3. kontroly naplnenia a správnosti dátumov Odpočtov,
         4. kontroly vierohodnosti Odpočtov a pretočení počítadla Meradla podľa Prílohy č. 2 tejto Zmluvy;
     11. uloženia dátami naplnených príkazov na Odpočet podľa Odpočtových jednotiek Odpočtami a ostatnými, v zmysle tejto Zmluvy vyžadovanými, dátami, na Úložisko v zmysle Prílohy č. 2 tejto Zmluvy a v časových intervaloch v zmysle Prílohy č. 2 tejto Zmluvy.

**Rozsah plnenia a spôsob komunikácie zmluvných strán**

* 1. Plnenie podľa tejto Zmluvy v časti Služby týkajúcej sa Cyklických odpočtov bude Poskytovateľ zabezpečovať v predpokladanom množstve 1 665 656 Cyklických odpočtov počas trvania tejto Zmluvy, čo zodpovedá počtu  416 414 Cyklických odpočtov za jeden rok, v 13-tich odpočtových cykloch podľa Odpočtových jednotiek, vždy výhradne podľa zadanej požiadavky Objednávateľa. Objednávateľ si vyhradzuje právo zmeniť počet cyklov, v ktorých sa budú Cyklické odpočty vykonávať. Vyššie uvedený predpokladaný počet Odpočtov nezakladá právo Poskytovateľa na poskytnutie Služby v takomto objeme a Objednávateľ je oprávnený požadovať od Poskytovateľa aj iba podstatne nižší objem plnenia.
  2. Poskytovanie Služby v časti Služby týkajúcej sa Cyklických odpočtov bude Poskytovateľ vykonávať len na základe Čiastkových zmlúv uzatvorených na základe tejto Zmluvy. Návrh na uzavretie Čiastkovej zmluvy bude mať formu písomnej Objednávky zaslanej elektronickou poštou Poskytovateľovi.
  3. V Objednávke musí byť uvedené:
     1. číslo odpočtového cyklu,
     2. predpokladaný rozsah Odpočtov,
     3. miesto vykonania Odpočtov,
     4. presné termíny začatia a ukončenia vykonávania fyzických Odpočtov na Odberných miestach,
     5. dátum a čas uloženia posledného spracovaného Odpočtu,
     6. ďalšie skutočnosti rozhodujúce pre riadne vykonávanie Odpočtov Poskytovateľom.
  4. Objednávka konkrétneho Cyklického odpočtu musí byť zaslaná Poskytovateľovi najneskôr 14 kalendárnych dní pred termínom pripravenia príkazov na Odpočet na  Úložisko. Návrh na uzavretie Čiastkovej zmluvy (Objednávka) musí byť datovaný a podpísaný oprávneným zástupcom Objednávateľa. Poskytovateľ je povinný návrh na uzavretie Čiastkovej zmluvy potvrdiť (akceptovať) najneskôr do 2 dní od doručenia návrhu Objednávateľom elektronicky na e-mailovej adrese Objednávateľa, z ktorej bol návrh na uzavretie Čiastkovej zmluvy (Objednávka) doručený, a to vo forme zaslania naskenovaného potvrdeného návrhu na uzavretie Čiastkovej zmluvy (Objednávka). Poskytovateľ potvrdí návrh na uzavretie Čiastkovej zmluvy (Objednávka) tým spôsobom, že k svojmu obchodnému menu pripojí dátum, slovo „akceptujem“, prípadne iné slovo vyjadrujúce súhlas s návrhom na uzavretie Čiastkovej zmluvy (Objednávka), podpis oprávneného zástupcu Poskytovateľa a odtlačok pečiatky Poskytovateľa. Čiastková zmluva sa považuje za uzavretú dňom potvrdenia (akceptácie) Objednávky Poskytovateľom.
  5. V súvislosti s predpokladaným rozsahom Odpočtov uvedeným v Objednávke sa uvádza, že tento sa môže v porovnaní s konkrétnymi príkazmi na Odpočet pripravenými Objednávateľom na Úložisko pre Poskytovateľa líšiť, a to najmä z dôvodu zmien na Odberných miestach, resp. u Odberateľov. Pre určenie skutočného rozsahu Objednávateľom požadovanej Služby a zároveň určenie Úspešnosti odpočtov je rozhodujúci rozsah daný konkrétnymi príkazmi na Odpočet pripravenými Objednávateľom na Úložisko pre Poskytovateľa, a nie predpokladaný rozsah Odpočtov uvedený v Objednávke. Pre vylúčenie pochybností sa uvádza, že pre stanovenie výšky Ceny Služby v časti Služby týkajúcej sa Cyklických odpočtov je rozhodujúci počet fyzicky zrealizovaných Odpočtov, ktorých správnosť potvrdil Objednávateľ v Protokole o výsledku cyklu Cyklického odpočtu a nie predpokladaný rozsah Odpočtov uvedený v Objednávke.
  6. Komunikácia resp. výmena dát týkajúcich sa Odpočtov bude prebiehať elektronickou formou cez dohodnuté elektronické úložisko Objednávateľa vo formáte XML. Forma a štruktúra dát odosielaných Objednávateľom a dát naplnených (odosielaných) Poskytovateľom je popísaná v Prílohe č. 3 tejto Zmluvy.

**Termín a miesto plnenia a ďalšie práva a povinnosti zmluvných strán**

* 1. Ak nebude dohodnuté inak, Poskytovateľ sa zaväzuje vykonať Odpočty za podmienok a v rozsahu podľa tejto Zmluvy, podľa časového harmonogramu uvedeného v Prílohe č. 2 tejto Zmluvy. Objednávateľ najneskôr do 2 kalendárnych dní pred začiatkom výkonu Cyklického odpočtu uloží na Úložisko dát príkazy na Odpočet podľa Odpočtových jednotiek a umožní Poskytovateľovi do neho prístup.
  2. Ak nebude dohodnuté inak, Poskytovateľ sa zaväzuje vykonať fyzické Odpočty za podmienok a v rozsahu podľa tejto Zmluvy podľa zadania termínov v Čiastkovej zmluve (Objednávke). Naplnené príkazy na Odpočet podľa Odpočtových jednotiek  dátami z Odpočtov na základe zrealizovaného Odpočtu Poskytovateľ uloží na Úložisko v štruktúre podľa Prílohy č. 3 tejto Zmluvy. Pre každý vykonaný Odpočet platí, že naplnené príkazy na Odpočet podľa  Odpočtových jednotiek budú Poskytovateľom uložené na Úložisko najneskôr do 2 kalendárnych dní od fyzického vykonania Odpočtu. Posledné  naplnené príkazy na Odpočet musia byť Poskytovateľom uložené na elektronické Úložisko najneskôr 25. kalendárny deň v odpočtovom mesiaci, do 13:00 hod, ak nebude v Objednávke uvedené inak.
  3. Objednávateľ je oprávnený aj bez súhlasu Poskytovateľa zmeniť časový rámec prípravy a spracovania Odpočtov.
  4. Poskytovateľ sa zaväzuje interne (využitím vlastných výpočtových kapacít Poskytovateľa) verifikovať a následne vynášať na Úložisko Odpočty počas každého odpočtového cyklu priebežne, v zmysle požiadaviek uvedených v Prílohe č. 2 tejto Zmluvy.
  5. Poskytovateľ sa zaväzuje vykonávať fyzický Odpočet stavu počítadla Meradla výlučne s využitím PDA.
  6. Poskytovateľ sa zaväzuje vykonávať počas Odpočtu kontrolu stavu Meradla t.j. preverovať, či Meradlo nie je poškodené, preverovať prítomnosť a neporušenosť zabezpečovacích značiek, overovacích značiek a zabezepčovacích značiek montážnika, kontrolovať, či nedochádza k odberu plynu bez Meradla (prostredníctvom tzv. krátkeho spoja alebo obtoku), kontrolovať prípadné otvorenie obtoku Meradla a iné, pretože v prípade zistenia vyššie uvedených skutočností vzniká podozrenie na Neoprávnený odber plynu, o čom je Poskytovateľ povinný bezodkladne informovať Objednávateľa.
  7. Zmluvné strany sa dohodli na nasledovnej klasifikácii prístupnosti Meradla:
     1. „03“ (vonku dostupný) – Meradlo sa nachádza na hranici pozemku a je dostupné z verejného priestranstva, v múre domu alebo v plote, prístupný z chodníka,
     2. „02“ (vonku nedostupný) – Meradlo sa nachádza v predzáhradke za plotom, na múre domu za plotom,
     3. „01“ (nedostupný) – Meradlo sa nachádza v dome, v pivnici, vo vnútornom priestore stavby.
  8. Poskytovateľ sa zaväzuje dokumentovať stav Meradla a jeho počítadla fotografovaním:
     1. pri všetkých Odpočtoch,
     2. pri všetkých zistených poruchách Meradla,
     3. pri všetkých zistených mechanických poškodeniach Meradla,
     4. pri každom podozrení na Neoprávnený odber plynu,

pričom z vyhotovenej fotografickej snímky Meradla musí byť čitateľný stav počítadla Meradla a jeho identifikačné údaje, t.j. typ a výrobné číslo.

* 1. Poskytovateľ sa zaväzuje v rámci výkonu fyzického Odpočtu zistiť a zaznamenať všetky povinné údaje požadované Objednávateľom.
  2. Poskytovateľ sa zaväzuje vykonávať počas Odpočtu (na Odbernom mieste) kontrolu súladu Objednávateľom dodaných údajov zaznamenaných v PDA. Nezrovnalosti Objednávateľom poskytnutých údajov voči skutočnému stavu na Odbernom mieste je Poskytovateľ povinný zaznamenať v PDA.
  3. Poskytovateľ sa zaväzuje dôkladne plánovať Odpočty tak, aby sa tieto Odpočty vykonávali v čase, kedy sa dá očakávať ich úspešná realizácia.
  4. Poskytovateľ sa zaväzuje vopred informovať Odberateľov o realizácii Odpočtu, naplánovať si a dodržiavať čas výkonu Odpočtu za podmienok podľa Prílohy č. 2 tejto Zmluvy.
  5. Odpočty dosiahnuté pri poskytovaní Služby inak ako priamym fyzickým odčítaním stavu počítadla Meradla Odpočtárom sa považujú vo vzťahu k Poskytovateľovi za nevykonané.
  6. Pokiaľ Objednávateľ Poskytovateľovi neoznámi inak, sa v súvislosti s Cyklickými odpočtami, označujú ako cykly R01 až R12 cykly Odpočtov u Odberateľov kategórie Domácnosť a Maloodber a ako cyklus R15 sa označuje cyklus Odpočtov len v kategórii Maloodber.
  7. Povinnosťou Poskytovateľa je zabezpečiť Úspešnosť odpočtov Cyklického odpočtu tak, aby sa dosiahla hodnota úspešnosti minimálne 95 % pre každý z cyklov R01 až R12 a minimálne 86 % pre cyklus R15 určená podľa nasledovného vzorca:

(počet Poskytovateľom fyzicky vykonaných Odpočtov, ktorých správnosť potvrdil Objednávateľ / celkový počet Objednávateľom požadovaných Odpočtov) x 100 (%).

Úspešnosť odpočtov bude vyhodnotená Objednávateľom po skončení Cyklického odpočtu.

V prípade ak:

* + 1. Úspešnosť odpočtov Cyklického odpočtu dosiahne minimálne 95 % pre cykly R01 až R12 a minimálne 86 % pre cyklus R15, Poskytovateľovi vzniká nárok na zaplatenie Ceny Služby,
    2. Úspešnosť odpočtov Cyklického odpočtu bude v rozmedzí od 90 % do 95 % pre cykly R01 až R12 a pre cyklus R15 v rozmedzí od 80 % do 86 %, Poskytovateľovi vzniká nárok na zaplatenie Ceny Služby a Objednávateľ je oprávnený uplatniť voči Poskytovateľovi zmluvné sankcie podľa tejto Zmluvy,
    3. Úspešnosť odpočtov Cyklického odpočtu nedosiahne 90 % pre cykly R01 až R12 a 80 % pre cyklus R15, Poskytovateľovi vzniká nárok na zaplatenie Ceny Služby, Objednávateľ je oprávnený uplatniť voči Poskytovateľovi zmluvné sankcie podľa tejto Zmluvy a Objednávateľ je zároveň oprávnený odstúpiť od tejto Zmluvy.
  1. Označovanie jednotlivých cyklov a stanovenie konkrétneho rozsahu Odpočtov v ich rámci, je na uvážení Objednávateľa.
  2. V prípade, ak Objednávateľ vyhodnotí odpočtové údaje dodané Poskytovateľom ako nevierohodné, nepotvrdí ich správnosť a Poskytovateľ nepreukáže fotografickou snímkou hodnovernosť Odpočtu, Objednávateľ vráti tieto odpočtové údaje Poskytovateľovi za účelom vykonania opakovaného Odpočtu. Poskytovateľ je povinný vykonať opakovaný Odpočet a odovzdať Objednávateľovi zistené údaje na Úložisko, a to v termíne do 2 kalendárnych dní odo dňa doručenia vrátených odpočtových údajov na Úložisko Objednávateľom Poskytovateľovi. Stav počítadla Meradla pri opakovanom Odpočte je Poskytovateľ povinný odfotografovať. Ak opakovaný Odpočet nie je dodaný, alebo fotografická snímka nepreukáže jeho správnosť, bude sa Odpočet považovať vo vzťahu k Poskytovateľovi za nesprávny. Pre vylúčenie pochybností sa uvádza, že Poskytovateľ v súvislosti s vykonaním opakovaného Odpočtu nemá nárok na žiadnu osobitnú odplatu či náhradu nákladov.

**Odovzdanie a prevzatie plnenia**

* 1. Miesto odovzdania a prevzatia  Odpočtových jednotiek je Úložisko.
  2. Poskytovateľ sa zaväzuje odovzdať riadne vykonanú Službu Objednávateľovi vo forme a termínoch podľa tejto Zmluvy. Po uplynutí každého cyklu Odpočtov v termíne do 10 pracovných dní bude Objednávateľom vyhotovený „Protokol o výsledku cyklu Cyklického odpočtu“ potvrdený poverenými osobami Objednávateľa pre účely fakturácie Ceny Služby.

**Zmluvné sankcie**

* 1. Objednávateľ si môže u Poskytovateľa uplatniť zmluvnú pokutu vo výške 20,- EUR (slovom dvadsať euro) za každý jeden Nesprávny odpočet.
  2. V prípade, ak v období prvých 6 kalendárnych mesiacov od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu (okrem cyklu R15) bude v rozmedzí 93% a viac a zároveň menej ako 95 %, Objednávateľ je oprávnený uplatniť si u Poskytovateľa zmluvnú pokutu vo výške 5% z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  3. V prípade, ak v období prvých 6 kalendárnych mesiacov od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu (okrem cyklu R15) bude v rozmedzí 90% a viac a zároveň menej ako 93%, Objednávateľ je oprávnený uplatniť si u Poskytovateľa zmluvnú pokutu vo výške 15% z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  4. V prípade, ak v období prvých 6 kalendárnych mesiacov od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu (okrem cyklu R15) nedosiahne 90%, Objednávateľ je oprávnený uplatniť si u Poskytovateľa zmluvnú pokutu vo výške 100% z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  5. V prípade, ak v období po 6. kalendárnom mesiaci od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu cyklov R01 až R12 bude v rozmedzí 93% a viac a zároveň menej ako 95 %, Objednávateľ je oprávnený uplatniť si u Poskytovateľa zmluvnú pokutu vo výške 20 % z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  6. V prípade, ak Úspešnosť odpočtov v rámci jednotlivého cyklu R15 bude v rozmedzí 83 % a viac a zároveň menej ako 86 %, Objednávateľ je oprávnený uplatniť si u Poskytovateľa zmluvnú pokutu vo výške 20% z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  7. V prípade, ak v období po 6. kalendárnom mesiaci od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu cyklov R01 až R12 bude v rozmedzí 90 % a viac a menej ako 93 %, Objednávateľ je oprávnený uplatniť si u Poskytovateľa zmluvnú pokutu vo výške 40 % z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  8. V prípade, ak Úspešnosť odpočtov v rámci jednotlivého cyklu R15 bude v rozmedzí 80 % a viac a zároveň menej ako 83 %, Objednávateľ je oprávnený uplatniť si u Poskytovateľa zmluvnú pokutu vo výške 40% z ceny všetkých dodaných Vierohodných odpočtov v príslušnom cykle. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  9. V prípade, ak v období po 6 kalendárnom mesiaci od nadobudnutia účinnosti tejto Zmluvy Úspešnosť odpočtov v rámci jednotlivého Cyklického odpočtu cyklov R01 až R12 nedosiahne minimálne 90%, Objednávateľ je oprávnený uplatniť si u Poskytovateľa zmluvnú pokutu vo výške 100% z ceny všetkých dodaných Vierohodných odpočtov v príslušnom cykle a súčasne zmluvnú pokutu vo výške 166.000,- EUR (slovom: jednostošesťdesiatšesťtisíc eur). Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  10. V prípade, ak Úspešnosť odpočtov v rámci jednotlivého cyklu R15 nedosiahne Úspešnosť odpočtov minimálne 80%, Objednávateľ je oprávnený uplatniť si u Poskytovateľa zmluvnú pokutu vo výške 100% z ceny všetkých dodaných Vierohodných odpočtov v príslušnom cykle a súčasne zmluvnú pokutu vo výške 166.000,- EUR (slovom: jednostošesťdesiatšesťtisíc eur). Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  11. V prípade, že počet oprávnených sťažností Odberateľov sťažujúcich sa na nepresnosť odčítaných údajov v rámci jednotlivého Cyklického odpočtu, ktorých oprávnenosť potvrdil Objednávateľ, bude vyšší ako 0,3% z fyzicky odčítaných Meradiel, môže si Objednávateľ u Poskytovateľa uplatniť zmluvnú pokutu vo výške 3.500,- EUR (slovom: tritisícpäťsto eur) za každú prekročenú celú desatinu percenta. Za oprávnenú sťažnosť Odberateľa sa považuje sťažnosť, ktorej opodstatnenosť potvrdil Objednávateľ. Pri výpočte percenta oprávnených sťažností sa bude zohľadňovať maximálne 1 sťažnosť vzťahujúca sa k odčítaniu jednotlivého Meradla v rámci Cyklického odpočtu.
  12. V prípade omeškania Poskytovateľa s plnením v termíne dohodnutom v tejto Zmluve, môže si Objednávateľ uplatniť u Poskytovateľa zmluvnú pokutu vo výške 1,- EUR (slovom: jedno euro), a to za každý deň omeškania s dodaním každého jednotlivého Odpočtu.

**ČASŤ III. – MIMORIADNE ODPOČTY**

**Základné ustanovenia**

* 1. Mimoriadne odpočty sa vykonávajú v nasledovných segmentoch definovaných podľa počtu požadovaných Odpočtov v rámci konkrétneho Mimoriadneho odpočtu:
     1. Segment 1: 20 001 až 200 000 Odpočtov,
     2. Segment 2: 10 001 až 20 000 Odpočtov,
     3. Segment 3: 1 001 až 10 000 Odpočtov,
     4. Segment 4: 101 až 1 000 Odpočtov,
     5. Segment 5: 1 až 100 Odpočtov.
  2. Vykonávanie činnosti Mimoriadneho odpočtu Poskytovateľom pozostáva najmä z/zo:
     1. prevzatia príkazov na Odpočet (databázy Odpočtových jednotiek) podľa Odpočtových jednotiek z Úložiska v zmysle Prílohy č. 2 Zmluvy;
     2. organizačnej prípravy vykonania Odpočtov, vrátane prípravy elektronických odpočtových zostáv a ich následnej distribúcie do PDA, pričom požiadavka realizácie Odpočtu s použitím PDA platí pre Segmenty 5, 4 a 3, a pre Segmenty 2 a 1 je realizácia Odpočtu možná aj iným vhodným spôsobom, avšak so zachovaním povinnosti uloženia všetkých podľa tejto Zmluvy požadovaných dát elektronicky cez Úložisko v zmysle Prílohy č. 2 tejto Zmluvy (ďalej len „iný vhodný spôsob“);
     3. oznámenia termínu Odpočtov Odberateľom podľa dostupnosti Meradiel v kategórii domácnosť;
     4. fyzického odčítania stavov počítadiel Meradiel pre každé Objednávateľom určené Meradlo zvlášť pomocou PDA alebo iným vhodným spôsobom, ak táto Zmluva pripúšťa zápis Odpočtu iným vhodným spôsobom, v zmysle špecifikácie podľa Prílohy č. 2 tejto Zmluvy, vrátane zápisu skutočného dátumu Odpočtu, a to na Meradlách nainštalovaných u Odberateľov podľa adries Odberných miest;
     5. kontroly stavu Meradla, so zameraním na neporušenosť Meradla, najmä či nie je Meradlo poškodené, nie sú porušené alebo odstránené zabezpečovacie a/alebo overovacie značky a/alebo zabezpečovacie značky montážnika, či nedochádza k odberu plynu bez alebo mimo Meradla (cez tzv. krátky spoj alebo obtok Meradla) a či neboli vykonané iné zásahy;
     6. zápisu každého Odpočtu do PDA alebo iným vhodným spôsobom, ak táto Zmluva pripúšťa zápis Odpočtu iným vhodným spôsobom;
     7. zhotovenia fotografických snímok stavu počítadla Meradla pri Odpočte;
     8. zhotovenia fotografických snímok akéhokoľvek poškodenia Meradla, resp. jeho zabezpečovacích a overovacích značiek alebo akéhokoľvek krátkeho spoja, obtoku alebo iného zásahu do Meradla;
     9. spracovania odčítaných stavov počítadiel Meradiel, poznámok z Odpočtu a zistených nezrovnalostí medzi údajmi dodanými Objednávateľom a skutočnosťou zistenou na Odbernom mieste Odpočtárom do požadovanej exportnej formy podľa Prílohy č. 3 tejto Zmluvy;
     10. internej kontroly vykonaných Odpočtov, ktorá bude pozostávať z/zo:
         1. kontroly naplnenia dát Odpočtov k Odbernému miestu,
         2. správneho priradenia stavu počítadla k Meradlu,
         3. kontroly naplnenia a správnosti dátumov Odpočtov,
         4. kontroly vierohodnosti Odpočtov a pretočení počítadla Meradla podľa Prílohy č. 2 tejto Zmluvy;
     11. uloženia dátami naplnených príkazov na Odpočet podľa Odpočtových jednotiek Odpočtami a ostatnými, v zmysle tejto Zmluvy vyžadovanými dátami, na Úložisko v zmysle Prílohy č. 2 tejto Zmluvy.

**Rozsah plnenia a spôsob komunikácie zmluvných strán**

* 1. Plnenie podľa tejto Zmluvy v časti Služby týkajúcej sa Mimoriadnych odpočtov bude Poskytovateľ zabezpečovať v predpokladanom množstve 377 143 Mimoriadnych odpočtov počas trvania tejto Zmluvy, a to najviac v rozsahu 200 000 Odpočtov v rámci jedného Mimoriadneho odpočtu (Objednávky). Vyššie uvedený maximálny predpokladaný počet Odpočtov na jeden Mimoriadny odpočet nezakladá právo Poskytovateľa na poskytnutie Služby v takomto objeme a Objednávateľ je oprávnený požadovať od Poskytovateľa aj iba podstatne nižší objem plnenia. Počet a rozsah Objednávateľom požadovaných Mimoriadnych odpočtov je na uvážení Objednávateľa a Poskytovateľ berie na vedomie, že môžu byť, vzhľadom na prevádzkové potreby Objednávateľa, rôzne.
  2. Poskytovanie Služby v časti Služby týkajúcej sa Mimoriadnych odpočtov bude Poskytovateľ vykonávať len na základe Čiastkových zmlúv uzatvorených na základe tejto Zmluvy. Návrh na uzavretie Čiastkovej zmluvy bude mať formu písomnej Objednávky zaslanej elektronickou poštou Poskytovateľovi.
  3. V Objednávke musí byť uvedené:
     1. predpokladaný rozsah Odpočtov,
     2. miesto vykonania Odpočtov,
     3. presné termíny začatia (začiatok Mimoriadneho odpočtu) a ukončenia vykonávania Odpočtov na Odberných miestach,
     4. prípadne ďalšie skutočnosti rozhodujúce pre riadne vykonávanie Odpočtov Poskytovateľom.
  4. Návrh na uzavretie Čiastkovej zmluvy (Objednávka) musí byť datovaný a podpísaný oprávneným zástupcom Objednávateľa. Poskytovateľ je povinný návrh na uzavretie Čiastkovej zmluvy (Objednávku) potvrdiť (akceptovať) najneskôr do 2 dní od doručenia návrhu Objednávateľom elektronicky na e-mailovej adrese Objednávateľa, z ktorej bol návrh na uzavretie Čiastkovej zmluvy (Objednávka) doručený, a to vo forme zaslania naskenovaného potvrdeného návrhu na uzavretie Čiastkovej zmluvy (Objednávka). Poskytovateľ potvrdí návrh na uzavretie Čiastkovej zmluvy (Objednávka) tým spôsobom, že k svojmu obchodnému menu pripojí dátum, slovo „akceptujem“, prípadne iné slovo vyjadrujúce súhlas s návrhom na uzavretie Čiastkovej zmluvy (Objednávka), podpis oprávneného zástupcu Poskytovateľa a odtlačok pečiatky Poskytovateľa. Čiastková zmluva sa považuje za uzavretú dňom potvrdenia (akceptácie) Objednávky Poskytovateľom.
  5. V súvislosti s predpokladaným rozsahom Odpočtov uvedeným v Objednávke sa uvádza, že tento sa môže v porovnaní s konkrétnymi príkazmi na Odpočet pripravenými Objednávateľom na Úložisko pre Poskytovateľa líšiť a to najmä z dôvodu zmien na Odberných miestach resp. u Odberateľov. Pre určenie skutočného rozsahu Objednávateľom požadovanej Služby a zároveň určenie Úspešnosti odpočtov je rozhodujúci rozsah daný konkrétnymi príkazmi na Odpočet pripravenými Objednávateľom na Úložisko pre Poskytovateľa a nie predpokladaný rozsah Odpočtov uvedený v Objednávke. Pre vylúčenie pochybností sa uvádza, že pre stanovenie výšky Ceny Služby v časti Služby týkajúcej sa Mimoriadnych odpočtov je rozhodujúci počet fyzicky zrealizovaných Odpočtov, ktorých správnosť potvrdil Objednávateľ v Protokole o výsledku Mimoriadneho odpočtu a nie predpokladaný rozsah Odpočtov uvedený v Objednávke.
  6. Komunikácia resp. výmena dát týkajúcich sa Odpočtov bude prebiehať elektronickou formou cez Úložisko s údajmi vo formáte XML. Forma a štruktúra dát odosielaných Objednávateľom a dát naplnených (odosielaných) Poskytovateľom je popísaná v Prílohe č. 3 tejto Zmluvy.

**Termín a miesto plnenia a ďalšie práva a povinnosti zmluvných strán**

* 1. Objednávateľ písomne (e-mailom) oznámi Poskytovateľovi termín začatia výkonu Mimoriadneho odpočtu, uloží na Úložisko zoznam Odberných miest a umožní Poskytovateľovi prístup na Úložisko najneskôr:
     1. pre Segment 1 – 10 kalendárnych dní,
     2. pre Segment 2 – 10 kalendárnych dní,
     3. pre Segment 3 – 7 kalendárnych dní,
     4. pre Segment 4 – 7 kalendárnych dní,
     5. pre Segment 5 – 7 kalendárnych dní,

pred začiatkom Mimoriadneho odpočtu a následne Poskytovateľovi zašle písomnú Objednávku.

* 1. Ak nebude v Objednávke uvedené inak, Poskytovateľ sa zaväzuje vykonať fyzické Odpočty a vynášať odpočtové dáta po ich internej verifikácii Poskytovateľom (s využitím vlastných výpočtových kapacít Poskytovateľa) na Úložisko v dohodnutej štruktúre priebežne, na dennej báze podľa bodu 3.2 Prílohy č. 2 tejto Zmluvy za podmienok a v rozsahu podľa tejto Zmluvy, a to najneskôr do:
     1. pre Segment 1 – 35 kalendárnych dní,
     2. pre Segment 2 – 30 kalendárnych dní,
     3. pre Segment 3 – 25 kalendárnych dní,
     4. pre Segment 4 – 15 kalendárnych dní,
     5. pre Segment 5 – 7 kalendárnych dní,

odo dňa, ktorý bude v Objednávke určený ako začiatok výkonu Mimoriadneho odpočtu.

* 1. V prípade omeškania Poskytovateľa s dohodnutým termínom plnenia o desať (10) a viac dní, je Objednávateľ oprávnený odstúpiť od tejto Zmluvy a/alebo príslušnej Čiastkovej zmluvy.
  2. Poskytovateľ sa zaväzuje realizovať Odpočty formou fyzického odčítania stavu počítadla Meradla na Odbernom mieste.
  3. Poskytovateľ zodpovedá za vykonanie Mimoriadneho odpočtu v súlade s touto Zmluvou.
  4. Poskytovateľ sa zaväzuje dôkladne plánovať Odpočty tak, aby sa tieto Odpočty vykonávali v čase, kedy sa dá očakávať ich úspešná realizácia. Poskytovateľ sa zaväzuje informovať Odberateľov o realizácii Mimoriadneho odpočtu v bytových domoch formou písomného oznamu zverejneného minimálne dva dni pred dátumom realizácie Odpočtov (dátum, čas) na príslušných Odberných miestach. Poskytovateľ je povinný naplánovať čas výkonu Odpočtu na písomnom ozname s časovou toleranciou výkonu Odpočtu maximálne 2 hodiny a dodržovať avizovaný čas. Oznamovanie termínu a času Odpočtov formou „Upozornenia“ sa vykonáva povinne len pri výkone Odpočtov Segmentu 1 a Segmentu 2. V prípade, že Meradlo nie je opakovane prístupné k fyzickému Odpočtu (Odpočtár musí prísť na miesto Odpočtu minimálne dvakrát), je Poskytovateľ povinný zanechať Odberateľovi na príslušnom Odbernom mieste oznámenie s uvedením náhradného dátumu a času odčítania Meradla.
  5. Odpočty dosiahnuté inak ako priamym fyzickým odčítaním stavu počítadla Meradla Odpočtárom sa budú považovať vo vzťahu k Poskytovateľovi za nevykonané.
  6. Poskytovateľ sa zaväzuje vykonávať počas Odpočtu kontrolu stavu Meradla t.j. preverovať, či Meradlo nie je poškodené, preverovať prítomnosť a neporušenosť zabezpečovacích značiek, overovacích značiek a zabezpečovacích značiek montážnika, kontrolovať, či nedochádza k odberu plynu bez Meradla (prostredníctvom tzv. krátkeho spoja alebo obtoku), kontrolovať prípadné otvorenie obtoku Meradla a iné, pretože v prípade zistenia vyššie uvedených skutočností vzniká podozrenie na Neoprávnený odber plynu, o čom je Poskytovateľ povinný bezodkladne informovať Objednávateľa.
  7. Zmluvné strany sa dohodli na nasledovnej klasifikácii prístupnosti Meradla:
     1. „03“ (vonku dostupný) – Meradlo sa nachádza na hranici pozemku a je dostupný z verejného priestranstva, v múre domu alebo v plote, prístupný z chodníka,
     2. „02“ (vonku nedostupný) – Meradlo sa nachádza v predzáhradke za plotom, na múre domu za plotom,
     3. „01“ (nedostupný) – Meradlo sa nachádza v dome, v pivnici, vo vnútornom priestore stavby.
  8. Poskytovateľ sa zaväzuje dokumentovať stav Meradla a jeho počítadla fotografovaním:
     1. pri všetkých Odpočtoch,
     2. pri všetkých zistených poruchách Meradla,
     3. pri všetkých zistených mechanických poškodeniach Meradla,
     4. pri každom podozrení na Neoprávnený odber plynu,

pričom z vyhotovenej fotografickej snímky Meradla musí byť čitateľný stav počítadla Meradla a jeho identifikačné údaje t.j. typ a výrobné číslo.

* 1. Poskytovateľ sa zaväzuje v rámci výkonu fyzického Odpočtu zistiť a zaznamenať všetky povinné údaje požadované Objednávateľom.
  2. Poskytovateľ sa zaväzuje vykonávať počas Odpočtu (na Odbernom mieste) kontrolu súladu Objednávateľom dodaných údajov. Nezrovnalosti Objednávateľom poskytnutých údajov voči skutočnému stavu na Odbernom mieste je Poskytovateľ povinný zaznamenať.
  3. Povinnosťou Poskytovateľa je zabezpečiť úspešnosť Mimoriadneho odpočtu tak, aby sa dosiahla hodnota Úspešnosti odpočtov najmenej 95 %, podľa nasledovného vzorca:

(počet fyzicky vykonaných Odpočtov Poskytovateľom, ktorých správnosť potvrdil Objednávateľ / celkový počet požadovaných Odpočtov) x 100 (%).

Úspešnosť odpočtov bude vyhodnotená Objednávateľom po skončení Mimoriadneho odpočtu. V prípade ak:

* + 1. Úspešnosť odpočtov u Mimoriadneho odpočtu dosiahne minimálne 95 %, Poskytovateľovi vzniká nárok na zaplatenie Ceny Služby,
    2. Úspešnosť odpočtov u Mimoriadneho odpočtu dosiahne viac ako 90 % a zároveň menej ako 95 %, Poskytovateľovi vzniká nárok na zaplatenie Ceny Služby a Objednávateľ je oprávnený uplatniť voči Poskytovateľovi zmluvné sankcie podľa tejto Zmluvy,
    3. Úspešnosť Mimoriadneho odpočtu nedosiahne 90 %, Poskytovateľovi vzniká nárok na zaplatenie Ceny Služby, Objednávateľ je oprávnený uplatniť voči Poskytovateľovi zmluvné sankcie podľa tejto Zmluvy a Objednávateľ je zároveň oprávnený odstúpiť od tejto Zmluvy.
  1. V prípade, ak Objednávateľ vyhodnotí odpočtové údaje dodané Poskytovateľom ako nevierohodné, nepotvrdí ich správnosť a Poskytovateľ nepreukáže fotografickou snímkou hodnovernosť Odpočtu, Objednávateľ vráti tieto odpočtové údaje Poskytovateľovi za účelom vykonania opakovaného Odpočtu. Poskytovateľ je povinný vykonať opakovaný Odpočet a odovzdať Objednávateľovi zistené údaje na Úložisko, v štruktúre podľa Prílohy č. 3 tejto Zmluvy bezodkladne, najneskôr do:
     1. pre Segment 1 – 2 kalendárnych dní,
     2. pre Segment 2 – 2 kalendárnych dní,
     3. pre Segment 3 – 2 kalendárnych dní,
     4. pre Segment 4 – 2 kalendárnych dní,
     5. pre Segment 5 – 2 kalendárnych dní,

odo dňa doručenia vrátených odpočtových údajov na Úložisko Objednávateľom Poskytovateľovi. Pre vylúčenie pochybností sa uvádza, že Poskytovateľ v súvislosti s vykonaním opakovaného Odpočtu nemá nárok na žiadnu osobitnú odplatu či náhradu nákladov. V prípade, ak Objednávateľ na základe fyzickej kontroly stavu počítadla Meradla na Odbernom mieste vyhodnotí opätovne dodané odpočtové údaje ako nevierohodné, budú sa tieto Odpočty považovať vo vzťahu k Poskytovateľovi za nedodané.

**Odovzdanie a prevzatie plnenia**

* 1. Miestom odovzdania a prevzatia Odpočtových jednotiek je Úložisko.
  2. Poskytovateľ sa zaväzuje odovzdať riadne vykonanú Službu Objednávateľovi vo forme a termínoch podľa tejto Zmluvy. Objednávateľ do 21 dní od uplynutia lehoty na plnenie podľa bodu 9.2 Zmluvy vyhodnotí dodané údaje a spracuje „Protokol o výsledku Mimoriadneho odpočtu“, potvrdený poverenými osobami Objednávateľa pre účely fakturácie Ceny Služby.
  3. Za deň odovzdania a prevzatia plnenia sa považuje deň odovzdania „Protokolu o výsledku Mimoriadneho odpočtu“ Poskytovateľovi podľa tohto článku Zmluvy.

**Zmluvné sankcie**

* 1. Objednávateľ si môže u Poskytovateľa uplatniť zmluvnú pokutu vo výške 20,- EUR (slovom dvadsať euro) za každý jeden Nesprávny odpočet.
  2. V prípade, že Úspešnosť odpočtov v rámci jednotlivého Mimoriadneho odpočtu bude v rozmedzí viac ako 90 % a zároveň menej ako 95 %, Objednávateľ je oprávnený uplatniť si voči Poskytovateľovi zmluvnú pokutu vo výške 20% ceny všetkých dodaných Vierohodných odpočtov v rámci jednotlivého Mimoriadneho odpočtu. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy
  3. V prípade, ak Úspešnosť odpočtov v rámci jednotlivého Mimoriadneho odpočtu nedosiahne 90 %, Objednávateľ je oprávnený uplatniť si voči Poskytovateľovi zmluvnú pokutu vo výške 50 % ceny všetkých dodaných Vierohodných odpočtov v rámci jednotlivého Mimoriadneho odpočtu. Pri určovaní Úspešnosti odpočtov budú zohľadnené iba tie Odpočty, ktoré boli dodané v termíne vyplývajúcom z tejto Zmluvy.
  4. V prípade, že počet oprávnených sťažností Odberateľov sťažujúcich sa na nepresnosť odčítaných údajov v rámci jednotlivého Mimoriadneho odpočtu, ktorých oprávnenosť potvrdil Objednávateľ, bude vyšší ako 0,3 % z fyzicky odčítaných Meradiel, môže si Objednávateľ u Poskytovateľa uplatniť zmluvnú pokutu vo výške 3.500,- EUR (slovom: tritisícpäťsto eur) za každú prekročenú celú desatinu percenta, pričom výška takto určenej zmluvnej pokuty nesmie prekročiť výšku hodnoty príslušnej Čiastkovej zmluvy (Objednávky). Za oprávnenú sťažnosť Odberateľa sa považuje sťažnosť, ktorej opodstatnenosť potvrdil Objednávateľ. Pri výpočte percenta oprávnených sťažností sa bude zohľadňovať maximálne jedna sťažnosť vzťahujúca sa k odčítaniu jednotlivého Meradla v rámci jednotlivého Mimoriadneho odpočtu.
  5. V prípade omeškania Poskytovateľa s plnením v termíne podľa ustanovenia bodu 9.2 tejto Zmluvy, si môže Objednávateľ uplatniť voči Poskytovateľovi zmluvnú pokutu vo výške 3.500,- EUR (slovom: tritisícpäťsto eur), a to za každý deň omeškania so splnením povinnosti, alebo zmluvnú pokutu vo výške 3,- EUR (slovom: tri eura), a to za každý deň omeškania s dodaním každého jednotlivého Odpočtu pričom voľba medzi uvedenými možnosťami je právom Objednávateľa. Zmluvné strany sa dohodli, že výška zmluvnej pokuty podľa predchádzajúcej vety nesmie prekročiť výšku hodnoty príslušnej Čiastkovej zmluvy (Objednávky).

**ČASŤ IV. – SPOLOČNÉ USTANOVENIA**

**Ďalšie práva a povinnosti zmluvných strán**

* 1. Poskytovateľ sa zaväzuje žiadnym spôsobom nereprodukovať odpočtové dáta, neposkytnúť a ani inak ich nesprístupniť tretím osobám, ani nevyužívať informácie v nich uvedené inak než na plnenie tejto Zmluvy, inak zodpovedá za škodu tým spôsobenú.
  2. Poskytovateľ zabezpečí vykonanie Odpočtov podľa tejto Zmluvy Odpočtármi, ktorých sa zaväzuje oboznámiť s povinnosťami a spôsobom vykonania Odpočtov podľa tejto Zmluvy, najmä Prílohy č. 2 tejto Zmluvy a Pokynmi Objednávateľa.
  3. Poskytovateľ je povinný odovzdať Odpočtárom  poverenie na vykonávanie Odpočtov, vystavené Objednávateľom, pričom z poverenia musí byť zrejmé, že Odpočty sú vykonávané pre potreby Objednávateľa.
  4. Objednávateľ sa zaväzuje dohodnutým spôsobom poskytnúť Poskytovateľovi pri plnení tejto Zmluvy potrebnú súčinnosť.
  5. Objednávateľ bude postupovať Poskytovateľovi na prešetrenie a doriešenie všetky doručené sťažnosti, reklamácie alebo podnety, ktoré sa týkajú spôsobu výkonu Odpočtov. Poskytovateľ je povinný do 10 pracovných dní odo dňa postúpenia prípadu písomne odpovedať podávateľovi sťažnosti, reklamácie alebo podnetu a poskytnúť mu informáciu o prešetrení a odpoveď zároveň zaslať v kópii Objednávateľovi. V prípade oprávnených  sťažností, reklamácií alebo podnetov je Poskytovateľ povinný informovať Objednávateľa o prijatých opatreniach na nápravu.
  6. V prípade podozrenia na Neoprávnený odber plynu, nahlási Poskytovateľ túto skutočnosť bezodkladne kontaktnej osobe Objednávateľa. Ak Objednávateľ na základe ohlásenia podľa predchádzajúcej vety potvrdí v konkrétnom prípade Neoprávnený odber plynu, zaväzuje sa zaplatiť Poskytovateľovi odmenu vo výške 30,- EUR bez DPH (slovom: tridsať eur) za každý takto nahlásený a Objednávateľom potvrdený prípad Neoprávneného odberu plynu.
  7. Poskytovateľ sa zaväzuje, že popri výkone Odpočtov podľa tejto Zmluvy nebude vykonávať akúkoľvek inú činnosť obchodného, propagačného, či marketingového charakteru v prospech seba a/alebo iných osôb (najmä avšak nielen nebude vykonávať podomový predaj a zber údajov nesúvisiacich s plnením tejto Zmluvy).
  8. Poskytovateľ sa zaväzuje fotodokumentáciu v zmysle tejto Zmluvy poskytovať Objednávateľovi v digitálnej forme tak, aby jednotlivé fotografie obsahovali originálnu informáciu o dátume a čase ich vyhotovenia.
  9. Poskytovateľ sa zaväzuje zabezpečiť Objednávateľovi počas poskytovania Služby podľa tejto Zmluvy a tiež po dobu 5 rokov po ukončení poskytovania Služby podľa tejto Zmluvy, prístup do udržiavanej databázy:
     1. nahraných Odpočtov prebiehajúceho cyklu pri Cyklických odpočtoch,
     2. nahratých Odpočtov z prebiehajúceho Mimoriadneho odpočtu,
     3. archívu obsahujúceho údaje z predchádzajúcich Odpočtov od začiatku poskytovania plnenia podľa tejto Zmluvy,
     4. fotografií počítadiel Meradiel z Odpočtov realizovaných na základe tejto Zmluvy,
     5. fotografií poškodených Meradiel, overovacích značiek, zabezpečovacích značiek a zabezpečovacích značiek montážnika, dokumentácie Neoprávnených odberov plynu, zabezpečených na základe tejto Zmluvy,
     6. ostatných Zmluvou požadovaných údajov.
  10. Zoznam subdodávateľov Poskytovateľa, ktorý predložil Poskytovateľ do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia tvorí Prílohu č. 5 tejto Zmluvy. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Poskytovateľ dozvedel o tejto zmene. K zmene subdodávateľa môže dôjsť len po odsúhlasení Objednávateľom na základe aktualizovania Prílohy č. 5, k čomu môže dôjsť aj postupom podľa bodu 17.1 tejto Zmluvy, teda vzájomným odsúhlasením prostredníctvom elektronickej komunikácie Oprávnených osôb vo veciach zmluvných Poskytovateľa a Objednávateľa. Poskytovateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Cena Služby, platobné podmienky a ďalšie dojednania**

**Cena Služby**

* 1. Zmluvné strany sa dohodli, že Cena Služby dohodnutá v súlade s Právnymi predpismi je bez DPH a je vo výške špecifikovanej v prílohe č. 6 – Špecifikácia Ceny Služby tejto Zmluvy, pričom sa zmluvné strany dohodli, že za rozhodnú sa bude považovať tá Cena Služby, ktorá bude v rámci vyhláseného Verejného obstarávania na predmet zákazky: Cyklické a mimoriadne odpočty meradiel spotreby zemného plynu, vyhodnotená ako víťazná, tak pre časť Služby týkajúcej sa Cyklických odpočtov za každý jeden fyzicky zrealizovaný Odpočet, ktorého správnosť potvrdil Objednávateľ v „Protokole o výsledku Cyklického odpočtu“, ako aj pre časť Služby týkajúcej sa Mimoriadnych odpočtov pre Segment 1 až 5 za každý jeden fyzicky zrealizovaný Odpočet, ktorého správnosť potvrdil Objednávateľ v „Protokole o výsledku Mimoriadneho odpočtu“.
  2. K Cene Služby Poskytovateľ uplatní daň z pridanej hodnoty (DPH) v zmysle Právnych predpisov.
  3. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Služby.
  4. Pre vylúčenie pochybností sa uvádza, že Poskytovateľ nemá nárok na žiadnu odplatu či náhrady v súvislosti s realizáciou Odpočtov, ktorých správnosť Objednávateľ nepotvrdil.
  5. Cena Služby je splatná v lehote splatnosti riadne vystavenej a doručenej faktúry, ktorá musí spĺňať obsahové náležitosti v zmysle Právnych predpisov a tejto Zmluvy, ktorú Poskytovateľ vystaví najneskôr do 15 dní po vykonaní, odovzdaní a prevzatí Služby v „Protokole o výsledku cyklu Cyklického odpočtu“ alebo v „Protokole o výsledku Mimoriadneho odpočtu“.
  6. Lehota splatnosti faktúr vystavených Poskytovateľom je 60 dní od ich doručenia Objednávateľovi, a úhrada bude vykonaná bezhotovostným bankovým prevodom v mene, ktorá je dohodnutá pre Cenu Služby na účet Poskytovateľa uvedený na faktúre. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa v prospech účtu Poskytovateľa. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
  7. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy.
  8. V prípade, že faktúra nebude obsahovať náležitosti podľa Právnych predpisov alebo Zmluvy, alebo je vyhotovená obsahovo nesprávne, Objednávateľ je oprávnený vrátiť faktúru v lehote splatnosti Poskytovateľovi, pričom v takomto prípade Cena Služby je splatná až v lehote splatnosti vystavenej a doručenej opravenej (novej) faktúry, ktorá bude obsahovať náležitosti podľa Právnych predpisov a Zmluvy, resp. bude obsahovo správna.
  9. V prípade, ak Poskytovateľ nedoručí Objednávateľovi faktúru v termíne podľa predchádzajúceho bodu a následne správca dane vyrubí Objednávateľovi sankciu z  titulu oneskorene odvedenej dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v platnom znení, Poskytovateľ sa zaväzuje nahradiť Objednávateľovi škodu vo výške vyrubenej sankcie do 14 dní od doručenia jej vyúčtovania Poskytovateľovi.
  10. Cena Služby je maximálna a sú v nej zahrnuté všetky náklady Poskytovateľa spojené s vykonávaním Služby, ako náklady na obstaranie, materiál, výrobu, pracovnú silu, technické vybavenie, náhradné diely, prepravné náklady, najmä nie však výlučne výjazdy pracovníkov Poskytovateľa pri poskytovaní Služby, dane, clá a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom štátnej správy.

**Platobné podmienky**

* 1. Bankové spojenie veriteľa vo forme ABO, IBAN a SWIFT (BIC), uvedené na faktúre, musí byť zhodné s bankovým spojením dohodnutým v Zmluve (oznámeným v zmysle Zmluvy). V opačnom prípade je dlžník oprávnený uhradiť fakturovanú sumu na bankové spojenie uvedené na faktúre. V prípade uvedenia nesprávneho a/alebo rozdielneho bankového spojenia vo forme ABO, IBAN a SWIFT (BIC) v Zmluve a vo faktúre zo strany veriteľa, dlžník nezodpovedá za prípadnú škodu, ktorá môže v dôsledku takto nesprávne adresovanej úhrady vzniknúť. V prípade, ak z takéhoto dôvodu škoda vznikla na ťarchu dlžníka, dlžník má právo uplatniť si náhradu škody u veriteľa, ktorý škodu spôsobil, a to v plnej výške formou vystavenej faktúry.
  2. Ak má Poskytovateľ bankový účet v tuzemsku, bankové poplatky dlžníka znáša dlžník, bankové poplatky veriteľa znáša veriteľ. Ak má Poskytovateľ bankový účet v zahraničí, bankové poplatky na území SR bude znášať Objednávateľ, bankové poplatky v zahraničí bude znášať Poskytovateľ. V prípade porušenia zmluvnej podmienky súvisiacej s úhradou znáša všetky bankové poplatky tá zmluvná strana, ktorá porušenie zavinila.

**Podklady**

* 1. Poskytovateľ vyhlasuje, že v rámci Podkladov, ktoré mu boli odovzdané počas rokovaní o obsahu tejto Zmluvy a pri podpise tejto Zmluvy, mu boli poskytnuté doklady, dokumenty a informácie, ktoré môžu byť relevantné pre plnenie Poskytovateľa podľa tejto Zmluvy a sú pre plnenie podľa tejto Zmluvy dostatočné ako východiskové údaje.
  2. Poskytovateľ potvrdzuje, že Podklady preskúmal a detailne sa oboznámil s požiadavkami Objednávateľa uvedenými v Podkladoch, a to aj v nadväznosti na požiadavky Zmluvy. V súvislosti s uvedeným Poskytovateľ prehlasuje, že neidentifikoval žiadne okolnosti majúce svoj priamy alebo nepriamy pôvod v Podkladoch, ktoré by mohli ovplyvniť plnenie podľa tejto Zmluvy riadne, včas a v súlade so Zmluvou.
  3. Objednávateľ nebude zodpovedný za akékoľvek chyby, nepresnosti a nedostatky informácií a údajov uvedených v Podkladoch a nezaručuje, že tieto sú presné a úplné. Akékoľvek informácie a údaje, ktoré Poskytovateľ obdrží od Objednávateľa alebo získa inak, nezbavujú Poskytovateľa zodpovednosti za riadne plnenie Zmluvy s odbornou starostlivosťou. Poskytovateľ je pri vynaložení odbornej starostlivosti povinný Objednávateľa upozorniť na akékoľvek chyby, nepresnosti a/alebo nedostatky v Podkladoch. Ustanovenia Zmluvy týkajúce sa nevhodných Pokynov Objednávateľa sa použijú primerane.
  4. Objednávateľ týmto vyhlasuje, že s použitím Podkladov spôsobom, ktorý zodpovedá plneniu Poskytovateľa podľa tejto Zmluvy, avšak výlučne len za účelom plnenia Poskytovateľa v zmysle tejto Zmluvy, súhlasí.

**Hodnota zákazky**

* 1. Celková odplata Objednávateľa Poskytovateľovi za plnenie podľa tejto Zmluvy (finančný limit zákazky) je maximálne [●] EUR bez DPH. Uvedenie maximálnej celkovej odplaty nezakladá právo Poskytovateľa na poskytnutie Služby v takomto objeme a Objednávateľ je oprávnený požadovať od Poskytovateľa aj iba podstatne nižší objem plnenia alebo plnenie nepožadovať vôbec.

**Ochrana Dôverných informácií a osobných údajov**

* 1. Zmluvné strany sú si vedomé toho, že v rámci plnenia Zmluvy môžu oni alebo ich zamestnanci, či zmluvní partneri získať vedomou činnosťou druhej zmluvnej strany alebo jej opomenutím prístup k Dôverným informáciám tejto druhej zmluvnej strany. Zmluvné strany sa zaväzujú, že zabezpečia dostatočné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate Dôvernej informácie v zmysle tejto Zmluvy a nevyhnutnosti jej utajenia v súlade s touto zmluvou. Zmluvné strany sú v tejto súvislosti povinné zabezpečiť, aby záväzok utajenia Dôverných informácii v zmysle tejto Zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto Zmluvy.
  2. Práva a povinnosti zmluvných strán týkajúce sa ochrany Dôverných informácií a osobných údajov sa riadia príslušnými ustanoveniami Prílohy č. 1 Zmluvy (VOP Objednávateľa) a Prílohy č. 4 Zmluvy (Zmluva o spracúvaní a ochrane osobných údajov) a platia bez ohľadu na ukončenie platnosti a účinnosti tejto Zmluvy. Porušenie povinností týkajúcich sa ochrany Dôverných informácií a/alebo ochrany osobných údajov (najmä porušenie povinnosti mlčanlivosti, utajenia osobných údajov, nedodržanie technických a organizačných opatrení na zaistenie ochrany osobných údajov, nevykonanie likvidácie osobných údajov podľa  Zmluvy o spracúvaní a ochrane osobných údajov) sa považuje za podstatné porušenie zmluvných povinností.
  3. Poskytovateľ nie je, bez písomného súhlasu Objednávateľa, oprávnený použiť informáciu, že pre Objednávateľa poskytoval Službu alebo vykonával iné činnosti podľa tejto Zmluvy, ako ani informáciu o uzavretí tejto Zmluvy na propagáciu svojej činnosti.
  4. Poskytovateľ, ktorý je pri spracúvaní osobných údajov Oberateľov (dotknutých osôb) na účely plnenia predmetu tejto Zmluvy v pozícii sprostredkovateľa, sa zaväzuje spracúvať osobné údaje dotknutých osôb v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej ako „ZOOÚ“), Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej ako „GDPR“) a v súlade a za podmienok stanovených Zmluvou o spracúvaní a ochrane osobných údajov, ktorá tvorí Prílohu č. 4 tejto Zmluvy. Porušenie povinnosti spracúvať osobné údaje Objednávateľa len na Objednávateľom určený účel a/alebo porušenie povinnosti spracúvať osobné údaje Objednávateľa len pre potreby Objednávateľa a/alebo porušenie povinnosti nereprodukovať osobné údaje sa považuje za podstatné porušenie zmluvných povinností.
  5. Poskytovateľ je povinný v komunikácii s Odberateľom (najmä v elektronickej komunikácii, písomnej komunikácii, v oznámeniach, Upozornení, telefonickej komunikácii/sms správach) v súvislosti s vykonávaním fyzických Odpočtov uvádzať alebo preukázateľne Odberateľa informovať o nasledovnom:

*„...................................... (uviesť obchodné meno Poskytovateľa) ako sprostredkovateľ je oprávnený spracúvať osobné údaje odberateľa na účely výkonu fyzických odpočtov stavu spotreby zemného plynu na počítadle plynomera na odbernom mieste v mene a podľa písomných pokynov spoločnosti SPP – distribúcia, a.s. ako prevádzkovateľa a to v nevyhnutnom rozsahu. Bližšie informácie o spracúvaní osobných údajov sú dostupné na* [*www.spp-distribucia.sk/sk\_gdpr*](http://www.spp-distribucia.sk/sk_gdpr)*.“*

**Zmluvné sankcie**

* 1. V prípade, ak Poskytovateľ odmietne akceptovať a potvrdiť Objednávku, vystavenú Objednávateľom v súlade s touto Zmluvou, v lehote podľa tejto Zmluvy, je Objednávateľ oprávnený uplatniť si voči Poskytovateľovi zmluvnú pokutu vo výške 0,2 % z celkovej hodnoty Objednávky za každý deň omeškania ak omeškanie nepresiahne trvanie 5 dní, a v prípade, že omeškanie presiahne trvanie 5 dní, vo výške 2 % z celkovej hodnoty Objednávky za každý deň omeškania, pričom hodnotou Objednávky sa rozumie hodnota vo výške Ceny Služby za predpokladaný rozsah Odpočtov uvedený v Objednávke.
  2. Objednávateľ si môže u Poskytovateľa uplatniť za každý jednotlivý prípad nepovolenej úpravy Objednávateľom schválených tlačív alebo nesprávne vypísaných údajov na tlačivách zmluvnú pokutu vo výške 20,- EUR (slovom dvadsať eur), a to za každý takýto zistený nedostatok zvlášť.
  3. Objednávateľ si môže u Poskytovateľa uplatniť za každý jednotlivý prípad porušenia povinnosti odpočtové dáta ani informácie v nich uvedené nereprodukovať, neposkytnúť a ani ich inak nesprístupniť tretím osobám a ani tieto nevyužívať iným spôsobom než na plnenie tejto Zmluvy, a to vo výške 30,- EUR (slovom tridsať eur) za každý jeden Odpočet, ktorého sa porušenie týka, zvlášť.
  4. Objednávateľ si môže v prípade, že Poskytovateľ poruší povinnosť používať pri Odpočte PDA, uplatniť u Poskytovateľa zmluvnú pokutu vo výške 1.000,- EUR (slovom tisíc eur) za každý jednotlivý prípad porušenia tejto povinnosti osobitne.
  5. Objednávateľ si môže v prípade, že Poskytovateľ poruší povinnosť pri výkone Odpočtov podľa tejto Zmluvy nevykonávať akúkoľvek inú činnosť obchodného, marketingového alebo propagačného charakteru v prospech seba a/alebo iných osôb (najmä podomového predaja „door to door“ alebo zber údajov nesúvisiacich s plnením tejto Zmluvy ) uplatniť u Poskytovateľa zmluvnú pokutu vo výške 2.000,- EUR (slovom dvetisíc eur) za každý jednotlivý prípad porušenia tejto povinnosti osobitne.
  6. Objednávateľ si môže v prípade, že Poskytovateľ poruší povinnosť dodať fotodokumentáciu, uplatniť u Poskytovateľa zmluvnú pokutu vo výške 20,- EUR (slovom dvadsať eur) za každý jednotlivý prípad porušenia tejto povinnosti osobitne. Jednotlivým prípadom sa rozumie jednotlivý Odpočet, ku ktorému Poskytovateľ nedodá fotodokumentáciu v zmysle požiadaviek tejto Zmluvy.
  7. Objednávateľ si môže v prípade, že Poskytovateľ poruší povinnosť dodať údaje vyžadované ustanoveniami tejto Zmluvy, uplatniť u Poskytovateľa zmluvnú pokutu vo výške 20,- EUR (slovom dvadsať eur) za každý jednotlivý prípad porušenia tejto povinnosti osobitne. Jednotlivým prípadom sa rozumie jednotlivý Odpočet, ku ktorému Poskytovateľ nedodá údaje vyžadované ustanoveniami tejto Zmluvy.
  8. V prípade nedodržania termínu na dodanie opakovaného Odpočtu, je Objednávateľ oprávnený uplatniť si u Poskytovateľa zmluvnú pokutu vo výške 10,- EUR (slovom: desať eur) osobitne za každý včas nedodaný opakovaný Odpočet a každý deň omeškania.
  9. V prípade, ak pri poskytovaní Služby dôjde zo strany Odpočtára k poškodeniu Odberného miesta, Meradla alebo iného majetku, je Poskytovateľ povinný zabezpečiť na svoje náklady bezodkladnú opravu vzniknutej škody alebo jej náhradu v peniazoch, a to podľa voľby a požiadaviek poškodenej strany. V prípade, ak Odberateľ bude požadovať opravu poškodenia Odberného miesta, Meradla alebo iného majetku poškodeného pri poskytovaní Služby a Poskytovateľ opravu bezodkladne nezabezpečí a ani poškodenej strane neposkytne peňažnú náhradu v súlade s jej požiadavkami, môže si Objednávateľ u Poskytovateľa uplatniť zmluvnú pokutu vo výške 350,- EUR (slovom: tristopäťdesiat eur) za každý jednotlivý prípad zvlášť. Zaplatením zmluvnej pokuty podľa predchádzajúcej vety sa Poskytovateľ nezbaví povinnosti odstrániť alebo nahradiť spôsobenú škodu.
  10. Objednávateľ si môže v prípade, že u Odpočtára bude zistená prítomnosť alkoholu, omamných alebo psychotropných látok v tele, uplatniť u Poskytovateľa zmluvnú pokutu vo výške 1.000,- EUR (slovom jedentisíc eur) za každý jednotlivý prípad porušenia osobitne (t.j. aj za každý prípad u každého jednotlivého Odpočtára osobitne).
  11. Objednávateľ si môže v prípade, že Poskytovateľ poruší povinnosť týkajúcu sa zmeny subdodávateľa podľa bodu 12.10 Zmluvy uplatniť za každý jednotlivý prípad zmluvnú pokutu voči Poskytovateľovi vo výške 1000,- EUR (slovom: jedentisíc eur).
  12. Objednávateľ si môže v prípade, že Poskytovateľ riadne a včas nedoručí originál záručnej listiny Bankovej záruky podľa bodu 18.7 Zmluvy alebo neobnoví Bankovú záruku podľa bodu 18.6 Zmluvy, uplatniť u Poskytovateľa zmluvnú pokutu vo výške 0,2% zo sumy Bankovej záruky alebo zo sumy zodpovedajúcej neobnovenej časti Bankovej záruky za každý deň trvania omeškania so splnením uvedenej povinnosti.
  13. Objednávateľ si môže v prípade, že Poskytovateľ riadne a včas neposkytne Zábezpeku podľa bodu 18.8 Zmluvy alebo nedoplní Zábezpeku podľa bodu 18.10 Zmluvy, uplatniť u Poskytovateľa zmluvnú pokutu o výške 0,2% zo sumy neposkytnutej Zábezpeky alebo zo sumy zodpovedajúcej nedoplnenej časti Zábezpeky za každý deň trvania omeškania so splnením uvedenej povinnosti.
  14. Pre vylúčenie pochybností sa uvádza, že pre účely výpočtu sankcií podľa Zmluvy sa Cenou Služby rozumie Cena Služby bez DPH.
  15. Uplatnením zmluvných pokút podľa tejto Zmluvy nie je dotknutý nárok Objednávateľa na náhradu škody, ktorá mu vznikla z dôvodu nesplnenia povinnosti zabezpečenej zmluvnou pokutou, a to v plnej výške. Uplatnením zmluvných pokút podľa tejto Zmluvy nie sú taktiež dotknuté nároky Objednávateľa z vád Služby a ostatné práva Objednávateľa vyplývajúce zo Zmluvy.

**Zodpovednosť za vady**

* 1. Poskytovateľ zodpovedá za vady, ktoré mala Služba v okamihu prevzatia Služby Objednávateľom v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
  2. Odchylne od ustanovenia bodu 11.9. Prílohy č. 1 tejto Zmluvy (VOP Objednávateľa) sa zmluvné strany dohodli, že Poskytovateľ sa zaväzuje začať s odstraňovaním vád Služby bezodkladne po Oznámení vád Objednávateľom a vady odstrániť:
     1. v prípade vád časti Služby týkajúcej sa Cyklických odpočtov do 2 pracovných dní odo dňa Oznámenia vád Objednávateľom, ak sa zmluvné strany nedohodnú inak,
     2. v prípade vád časti Služby týkajúcej sa Mimoriadnych odpočtov do 5 pracovných dní odo dňa Oznámenia vád Objednávateľom, ak sa zmluvné strany nedohodnú inak,

pričom pri vadách, ktoré môžu obmedziť alebo znemožniť prevádzkovú činnosť Objednávateľa, ohroziť bezpečnosť, zdravie, životné prostredie alebo spôsobiť škodu na majetku Objednávateľa, je Objednávateľ oprávnený vykonať na náklady Poskytovateľa všetky nevyhnutné úkony smerujúce k odvráteniu vzniku škody a/alebo vadu na náklady Poskytovateľa odstrániť, pričom Poskytovateľ je povinný poskytnúť Objednávateľovi všetku potrebnú súčinnosť, ak o to Objednávateľ Poskytovateľa požiada a ďalšie kroky smerujúce k odstráneniu vady uskutočniť bezodkladne po Oznámení vád Objednávateľom. O odstránení vád zmluvné strany spíšu osobitný záznam. Neodstránenie vady Služby v lehote v Zmysle tejto Zmluvy sa považuje za podstatné porušenie zmluvných povinností.

* 1. Uplatňovaním nárokov z vád Služby podľa tohto článku nie sú dotknuté iné nároky Objednávateľa uvedené v tejto Zmluve alebo nárok na náhradu škody a zmluvnú pokutu.

**Doručovanie**

* 1. Ostatné písomnosti a prejavy vôle zmluvných strán (rôzne od tých, pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle Prílohy č. 1 tejto Zmluvy (VOP Objednávateľa), môžu byť doručované tiež na nasledovné adresy:
     1. Objednávateľovi elektronicky na adresu: [●],
     2. Poskytovateľovi elektronicky na adresu: [●].
  2. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

**za Poskytovateľa:**

Oprávnená osoba vo veciach technických:

[●]

Telefón: [●], E-mail: [●]

Oprávnená osoba vo veciach zmluvných:

[●]

Telefón: [●], E-mail: [●]

**za Objednávateľa:**

Oprávnená osoba vo veciach technických:

[●]

Telefón: [●], E-mail: [●]

Oprávnená osoba vo veciach zmluvných:

[●]

Telefón: [●], E-mail: [●]

* 1. Zmluvné strany týmto vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.
  2. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy.
  3. Poskytovateľ je povinný oznámiť Objednávateľovi začatie vstupu do likvidácie Poskytovateľa, začatie exekučného konania na majetok Poskytovateľa a začatie konania podľa zákona č. 7/2005 Z. z. o konkurze a reštrukturalizácii v platnom znení voči osobe Poskytovateľa.

**Zabezpečenie záväzkov**

* 1. Ak sa Poskytovateľ s Objednávateľom nedohodne inak (takáto dohoda musí mať písomnú podobu, ale nemusí byť dodatkom k tejto Zmluve), Poskytovateľ je povinný mať počas celého trvania tejto Zmluvy
     1. za podmienok podľa tejto Zmluvy zriadenú bankovú záruku vo výške 50.000,- EUR (slovom päťdesiattisíc eur) v prospech Objednávateľa (ďalej aj ako „Banková záruka“)

alebo

* + 1. za podmienok podľa tejto Zmluvy zložiť na celú dobu trvania tejto Zmluvy na účet Objednávateľa zábezpeku vo výške 50.000,- EUR (slovom päťdesiattisíc eur) (ďalej aj ako „Zábezpeka“).

Porušenie tejto povinnosti je podstatným porušením Zmluvy.

* 1. Banková záruka za Poskytovateľa musí byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba trvania poskytnutia Bankovej záruky musí byť počas celej doby trvania tejto Zmluvy a 14 pracovných dní po jej uplynutí. Záručná listina, musí obsahovať záväzok banky, že uspokojí akékoľvek nároky Objednávateľa voči Poskytovateľovi majúce základ v plnení predmetu tejto Zmluvy, a to najmä avšak nielen nároky na zmluvné pokuty, nároky na náhradu škody a ďalšie, za Poskytovateľa, do výšky finančných prostriedkov, ktoré Objednávateľ požaduje ako Bankovú záruku, na prvú výzvu a bez námietok. V prípade čerpania z Bankovej záruky Objednávateľom bude Poskytovateľ bez zbytočného odkladu povinný obnoviť sumu Bankovej záruky do plnej výšky, t.j. do výšky 50.000,- EUR (slovom päťdesiattisíc eur) a to najneskôr do 10 dní od doručenia písomnej výzvy Objednávateľa na jej obnovenie. Obnovenie Bankovej záruky je možné aj predložením novej bankovej záruky, ktorá bude spĺňať podmienky tohto článku Zmluvy.
  2. Originál záručnej listiny Bankovej záruky je Poskytovateľ povinný doručiť Objednávateľovi najneskôr do 7 dní odo dňa uzatvorenia tejto Zmluvy.
  3. Finančné prostriedky Zábezpeky musia byť zložené na účet Objednávateľa vedený vo VÚB, a.s., Bratislava, na číslo účtu: 995255/0200, IBAN: SK49 0200 0000 0000 0099 5255, SWIFT (BIC): SUBASKBX variabilný symbol 04962006, pokiaľ Objednávateľ Poskytovateľovi neoznámi iný bankový účet. Finančné prostriedky Zábezpeky musia byť pripísané na účte Objednávateľa najneskôr do 7 dní odo dňa uzatvorenia tejto Zmluvy. Doba trvania poskytnutia Zábezpeky formou zloženia finančných prostriedkov na účet Objednávateľa je počas celej doby trvania tejto Zmluvy a 14 pracovných dní po jej uplynutí.
  4. Objednávateľ Zábezpeku vráti Poskytovateľovi bankovým prevodom na účet z ktorého bola Zábezpeka prevedená na bankový účet Objednávateľa pri jej poskytnutí, pokiaľ Poskytovateľ Objednávateľovi včas neoznámi iný bankový účet. Zábezpeka bude vrátená bez úrokov. Zábezpeka bude Navrhovateľovi uvoľnená najneskôr do 14 pracovných dní od uplynutia doby na ktorú bola táto poskytnutá.
  5. Zmluvné strany sa dohodli, že Objednávateľ je oprávnený uspokojiť z prostriedkov Zábezpeky akékoľvek nároky Objednávateľa voči Poskytovateľovi majúce základ v plnení predmetu tejto Zmluvy, a to najmä avšak nielen nároky na zmluvné pokuty, nároky na náhradu škody a podobne. O uplatnení práva na uspokojenie pohľadávky Objednávateľa zo Zábezpeky Objednávateľ následne informuje Poskytovateľa. V prípade použitia Zábezpeky alebo jej časti Objednávateľom bude Poskytovateľ bez zbytočného odkladu povinný doplniť Zábezpeku do plnej výšky, t.j. do výšky 50.000,- EUR (slovom päťdesiattisíc eur) a to najneskôr do 10 dní od doručenia písomnej výzvy Objednávateľa na jej doplnenie.
  6. Počas doby platnosti a účinnosti tejto Zmluvy nemá Objednávateľ povinnosť vrátiť Poskytovateľovi Zábezpeku ani jej časť.

**Niektoré ustanovenia týkajúce sa ukončenia Zmluvy**

* 1. Zmluvu je možné ukončiť spôsobmi vyplývajúcimi z Právnych predpisov ako i zo Zmluvy, vrátane ustanovení Prílohy č. 1 Zmluvy (VOP Objednávateľa).
  2. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch predpokladaných Zmluvou a Právnymi predpismi a v prípade podstatného porušenia zmluvných povinností, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa Prílohy č. 1 Zmluvy (VOP Objednávateľa).
  3. Objednávateľ je oprávnený Zmluvu ukončiť výpoveďou bez udania dôvodu v jednomesačnej výpovednej lehote, ktorá začína plynúť od prvého kalendárneho dňa mesiaca nasledujúceho po doručení výpovede druhej zmluvnej strane.
  4. Pre vylúčenie pochybností sa uvádza, že v prípade zániku Zmluvy je Poskytovateľ povinný plniť povinnosti vyplývajúce z  Objednávky akceptovanej Objednávateľom pred zánikom tejto Zmluvy, ak nie je v úkone Objednávateľa, ktorým vyvolal zánik Zmluvy uvedené inak. Na práva a povinnosti zmluvných strán a Služby poskytované na základe akceptovanej Objednávky v zmysle predchádzajúcej vety sa plne vzťahujú ustanovenia tejto Zmluvy.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami, pokiaľ z procesu uzavierania Zmluvy a/alebo Právnych predpisov, na základe ktorého/ktorých bola s Poskytovateľom Zmluva uzavretá nevyplýva iné. V prípade ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
  2. Zmluva sa uzatvára na dobu určitú, a to na dobu 48 mesiacov alebo do vyčerpania celkového finančného limitu dohodnutého pre túto Zmluvu podľa toho, ktorá skutočnosť nastane skôr.
  3. Práva a povinnosti výslovne neupravené Zmluvou sa spravujú príslušnými ustanoveniami VOP Objednávateľa, resp. príslušnými ustanoveniami Obchodného zákonníka a ostatných Právnych predpisov v prípade, že tieto nie sú výslovne upravené ani ustanoveniami VOP Objednávateľa. V prípade odchylnej úpravy Zmluvy a VOP Objednávateľa majú ustanovenia tejto Zmluvy prednosť pred ustanoveniami VOP Objednávateľa. Aplikácia všeobecných obchodných podmienok Poskytovateľa alebo akýchkoľvek iných všeobecných obchodných podmienok je týmto výslovne vylúčená, pokiaľ sa zmluvné strany písomne nedohodnú inak.
  4. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  5. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, zmluvné strany si týmto dohodli právomoc súdov Slovenskej republiky.
  6. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  7. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  8. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  9. Zmluvné strany sa dohodli, že Zmluvu možno zrušiť alebo meniť písomne, pričom zmenu je potrebné uskutočniť formou dodatku v prípadoch požadovaných Zmluvou.
  10. Zmluva je vyhotovená v 4 rovnopisoch s platnosťou originálu, pre Objednávateľa 2 a pre Poskytovateľa 2 vyhotovenia.
  11. Zmluvné strany podpisom tejto Zmluvy prehlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, ktoré tvoria neoddeliteľnú súčasť Zmluvy:

Príloha č. 1: Všeobecné obchodné podmienky na vykonanie Diela/Prác/Služby Objednávateľa (VOP Objednávateľa);

Príloha č. 2: Podrobnosti výkonu Cyklických odpočtov a Mimoriadnych odpočtov;

Príloha č. 3: Technické parametre exportu a importu Odpočtových jednotiek cez Úložisko;

Príloha č. 4: Zmluva o spracúvaní a ochrane osobných údajov;

Príloha č. 5: Zoznam všetkých známych subdodávateľov;

Príloha č. 6: Špecifikácia Ceny Služby.

|  |  |
| --- | --- |
| V Bratislave, dňa ......................... | V ....................., dňa ................. |
| Objednávateľ: | Poskytovateľ: |
| ................................................... | ................................................... |
| ................................................... | ................................................... |